paragraph_text: Julian Rachlin (Vilnius, 8. prosinca 1974.), - litavski violinist i violist židovskog porijekla, koji od djetinjstva živi u Austriji. Utemeljitelj je glazbenog festivala "Julian Rachlin i prijatelji", koji se održava u Dubrovniku od 2000. godine. Rodio se u Vilniusu u Litvi, tada u Sovjetskom Savezu 1974. godine. Godine 1978., emigrirao je s roditeljima, (koji su bili glazbenici) u Austriju. Godine 1983., studirao je violinu na bečkom konzervatoriju s Borisom Kuschnirom u tradiciji sovjetske violinske škole. Također je pohađao privatne satove kod Pinchasa Zukermana. Imao je svoj prvi javni koncert 1984. godine i započeo je karijeru kao čudo od djeteta. Godine 1988., osvojio je prvu nagradu na natjecanju mladih glazbenika klasične glazbe u organizaciji Eurovizije, što mu je omogućilo, da postane najmlađi solist Bečke filharmonije ikada na čelu s Riccardom Mutijem.